[ስቕታ] ብጥቕኡ እንትሓልፍ'ኳስ ትዝ ኣይብለንን። ምኽንያቱ ድማ እቲ ኣወጻጻኣይ እዩ ዝመስለኒ። ንመለስ ቀቢረ እየ ካብኡ ወጺአ። እቲ ቤተ መንግስቲ ድማ ከም ተጋደልቲ ኢና ነቢርናሉ። ስራሕ ክንሰርሕ ኢና ንንብረሉ ነይርና። ካብቲ ቤተ መንግስቲ እንትወጽእ ንመለስ ቀቢረ በይነይ ክወጽእ እየ ኢለ ሓሲበ ኣይፈልጥን። ሓደ መዓልቲ፡ ክልቲአና ሓቢርና ገዲፍናዮ ክንወጽእ'ሞ ከምቲ ካሊእ ኢትዮጵያዊ ብነጻነት ክንንቀሳቐስ ንኾን ኢለ እየ ዝምነ ነይረ። ርግጽ ኣነ ይንቀሳቐስ ነይረ እየ። መለስ ግን እቲ ዕድል ንሱ ኣይረኸበን። ኣብኡ ተኣሲሩ ከምዝነበረን፡ ቀቢረዮ ከምዝወጻእኩን ኮይኑ ይስመዐኒ። [ሕንቕንቕ እናበላ] ካብ ቤተ መንግስቲ ንላዕሊ [ናብ ስላሴ] ቤተ ክርስትያን ክኣቱ እንተለኹ ይስመዐኒ። ነቲ ቤተ መንግስቲ ክርእይ እንከለኹ፡ ናይ መለስ ሬሳ ኣፏኒና ክንምለስ እንከለና ጥራይ እዩ ትዝ ዝብለኒ። ንምንታይ ከምዝኾነ ኣይፈልጥን፡ ካሊእ ዝተረፈ ኹሉ ካብ ርእሰይ ተሓኺኹ ጠፊኡ እዩ። ኣወጻጽኣና'ውን ጸገም ስለዝነበሮ ይመስለኒ። ንሱ'ውን ምኽንያት ከይኮነ ኣይተርፍን። ምንጪ ስእሊ, AFP ድሕሪ ሕልፈት መለስ፡ ሸውዓተ ዓመታት መሊኡኪ። ዛጊድ እንታይ ዕዮታት ወጊንኪ?
